ན་པ་དགེ་རྩ་མི་ཟད་པར་སྤེལ་བ་བསྔོ་བའི་ཡན་ལག་ནི།གོང་དུ་ཇི
སྐད་བཤད་པའི་ཡན་ལག་དྲུག་གིས་མཚོན་པདག་གཞན་ཐམས་ཅད་ཀྱི་དུས་གསུམ་གྱི་དགེ་བའི་རྩ་བ་ཅི་དང་ཅི་ཡོད་པ་ཐམས་ཅད་བློས་གཅིག་ཏུ་བསྡོམས་ཏེ་བླ་ན་མེད་པའི་སངས་རྒྱས་ཀྱི་གོ་འཕང་ཐོབ་པར་བྱ་བའི་ཕྱིར་དུ།
རྒྱལ་བསྲས་དང་སློབ་མར་བཅས་པས་ཚུལ་ཇི་ལྟ་བུའི་སྒོ་ནས་བསྔོ་བ་མཛད་པ་དེ་བཞིན་དུ་ཡོངས་སུ་བསྔོའོ་སྙམས་པས་མཉམ་དུ་གསུང་བར་ཞུ།ཞེས་པ་དབྱར་ལ།ཕྱག་འཚལ་བ་དང་མཆོད་ཅིང
བཤགས་པ་དང་།།རྗེས་སུ་ཡི་རང་བསྐུལ་ཞིང་གསོལ་བ་ཡིས།།དགེ་བ་ཅུང་ཟད་པདག་གིས་ཅི་བསགས་པ།།ཐམས་ཅད་བདག་གི་བྱང་ཆུབ་ཕྱིར་བསྔོའོ།།རྩ
བའི་གཉིས་པ་དངོས་གཞི་ལ་བློ་སྦྱོང་བ་དང་དམ་བཅའ་བ་གཉིས།དང་པོ་ལའང་གཉིས་ཀྱི་དང་པོ།རང་དེའི་ལུས་རྟེན་འདི་ནས་མ་འོད་སངས་མ་རྒྱས་ཀྱི་བར་དུ་མཐོ་དམན་མཆོག་ཕ་ལ་བཟང་ངན་ཐ་ན་འབུ
སྲིན་ཕྲ་མོ་ཡན་ཆད་ཀྱི་ལུས་ཇི་ལྟར་རྙེད་པ་དང་།དེ་བཞིན་དུ་ལོངས་སྤྱོད་ཀྱང་འབྱོར་ལྡན་གྱི་རྒྱལ་སྲིད་ནས་སྤང་པོའི་གནས་སྐབས་སུ་གྱུར་ཀྱང་བེར་རྒ་ཡན་ཆད་བདོག་པའི་ཉེར་སྤྱད་ཀྱི་དངོས་པོ་ཆེ་ཕྲ་ཐམས་ཅད

དང་།དུས་གསུམ་གྱི་དགེ་བའི་རྩ་བ་གང་དང་ཅི་ཡོད་པ་ཐམས་ཅད།དུས་དེ་རིང་ནས་བཟུང་སྟེ་སེམས་ཅན་ཐམས་ཅད་སངས་མ་རྒྱས་ཀྱི་བར་དུ་ཕན་པ་དང་བདེ་བའི་ཕྱིར་དུ་ཕངས་པ་མེད་པར་སྦྱིན་པར་བྱ
སྙམས་པའི་གཏོང་སེམས་དང་ལྡན་པས་རྗེས་ཟློས།ལུས་དང་དེ་བཞིན་ལོངས་སྤྱོད་དང་།།དུས་གསུམ་དགེ་བ་ཐམས་ཅད་ཀྱང་།།སེམས་ཅན་ཀུན་གྱི་དོན་སྒྲུབ་ཕྱིར
ཕངས་པ་མེད་པར་བཏང་བར་བྱ།ཞེས་སོ།།གཉིས་པ་ལའང་མ་སེམས་ཅན་གྱི་དྲིན་དྲན་པའི་སྒོ་ནས་བྱ་བ་གཟོ་འདོད་ཚད་མེད་བཞིའི་བློ་སྐྱོང་བ་ལ།རིམ་པར་བདེ་བ་དང་ལྡན་འདོད་ཀྱི་བྱམས
པཔ།སྡུག་སྔལ་དང་བྲལ་འདོད་ཀྱི་སྙིང་རྗེ།བདེ་བ་དང་མི་འབྲལ་བར་འདོད་པའི་དགའ་བ།ཆགས་སྡང་ཞི་འདོད་ཀྱི་བཏང་སྙོམས་དང་བཞི་ལས།དང་པོ།བདེ་བ་དམ་པ་འབྲས་བུ་སངས་རྒྱས་ལ
དམིགས་ཏེ་དེའི་གོ་འཕང་འཐོབ་བྱེད་ཀྱི་རྒྱུ་བླ་ན་མེད་པའི་དགེ་བ་སྟེ་བདེ་བ་རྒྱུ་འབྲས་གཉིས་དང་ལྡན་འདོད་ཀྱི་བློ་དང་།གཉིས་པ།མི་དགེ་བའི་འབྲས་བུ་སྡུག་སྔལ་དམྱལ་བ་ལྟ་བུས་མཚོན་རྣམ་སྨིན
ཡི་དུ་མི་འོང་བ་རྣམས་ལ་དམིགས་ཏེ་དེའི་རྒྱུ་ཞེ་སྡང་སོགས་མི་དགེ་བའི་ལས་ཏེ།སྔགས་སྔལ་རྒྱུ་འབྲས་གཉིས་དང་བྲལ་འདོད་ཀྱི་བློ་དང་།གསུམ་པ་གང་ཞིག་བདེ་སྐྱིད་སྟོབས་འབྱོར་ལོངས་སྤྱོད་དང་ལྡན་པ

རྣམས་ལ་དམིགས་ཏེ།དེ་དག་མངོན་མཐོ་ནས་བྱང་ཆུབ་ཀྱི་བར་དུ་བདེ་བ་དེ་དང་མི་འབྲལ་བར་གོང་ནས་གོང་འཕེལ་དུ་ཤོག་ཅིག་སྙམ་པའི་བློ་དང་།བཞི་པ་ཉེ་རིང་ཆག་སྔངས
དང་ལྡན་པ་རྣམས་ལ་དམིགས་ཏེ།གང་འདི་དག་རྣམས་ཆག་སྡང་དང་བྲལ་ཏེ་བློ་མཉམ་པ་ཉིད་ཀྱི་ངང་དུ་གནས་པར་གྱུར་ཅིག་སྙམས་པའི་བློ་སྟེ་རེ་རེ་བཞིན་དམིགས་རྣམས་དང་ལྡན་པས་དམ་བཅའ་དང་།
སྨོན་ལམ་དང་འདུན་པ་བཟང་པོ་དང་འབྲེལ་བའི་སྒོ་ནས།ཚིག་རྣམས་སྙན་ལ་རིང་བའི་དབྱངས་དང་བཅས་པས་ལན་གསུམ་མཉམ་དུ་གསུང་བར་ཞུ།ཞེས་བརྡ་སྦྱར་ལ།མ་ནམ་མཁའ་དང་མ།ཉམ
པའི་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག།མ་ནམ་མཁའ་དང་མཉམ་པའི་སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ
བར་གྱུར་ཅིག།མ་ནམ་མཁའ་དང་མཉམ་པའི་སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་དམ་པ་དང་མི་འབྲལ་བར་གྱུར་ཅིག།མ་ནམ་མཁའ་དང་མཉམ
པའི་སེམས་ཅན་ཐམས་ཅད་ཉེ་རིང་ཆག་སྡང་གཉིས་དང་བྲལ་བའི་བཏང་སྙོམས་ཆེན་པོ་ལ་གནས་པར་གྱུར་ཅིག།གཉིས་པ་ལ།དགོངས་སུ་གསོལ

པ་གསུམ་སྔོན་དུ་འགྲོ་བ་དང་།སྐྱབས་སུ་འགྲོ་བ་གསུམ་གྱི་གཞི་བཟུང་།ཐོབ་མཚམས་བརྗོད་པ་གསུམ་གྱིས་སྡོམ་པ་གཟུང་།སྨོན་འཇུག་སྟབས་ཅིག་ཏུ་ལེན་པའི་དབང་དུ་ཡིན་པས།དེ་ལྟར
ནན་དགོངས་སུ་གསོལ་བ་གསུམ་གྱིས་སྙན་གས་ན་དབབ་སྟེ།།སེམས་ཅན་ཐམས་ཅད་ཀྱི་དོན་དུ་བྱང་ཆུབ་སྙིང་པོ་ལ་མཆིས་ཀྱི་བར་དུ་བདག་གིས་དཀོན་མཆོག་རིན་པོ་ཆེ་རྣམ་པ་གསུམ།སྟོན་པ་ལམ་
གྲོགས་ཀྱི་ཚུལ་དུ་སྐྱབས་སུ་འཛིན་པར་དམ་བཅའ་བ་དང་།ཇི་ལྟར་སྔོན་གྱི་བདེ་བར་གཤེགས་པ་རྣམས་དང་བྱང་ཆུབ་སེམས་དཔའ་སེམས་དཔའ་ཆེན་པོ་རྣམས་ཀྱིས་སེམས་ཅན་གྱི་དོན་དུ་
བྱང་ཆུབ་མཆོག་ཏུ་ཐུགས་ནི་རབ་ཏུ་བསྐྱེད་དེ།བྱང་ཆུབ་སེམས་དཔའི་ལམ་བསླབ་པ་གསུམ་སོགས་སྤྱོད་ཡུལ་རྒྱ་མཚོ་ལྟ་བུ་དེ་དག་ལ་རིམ་པ་བཞིན་དུ་ཞུགས་ནས་རྫོགས་སྨིན་སྦྱང་བ་མཐར་ཕྱིན་ཏེ་སངས་རྒྱས་ཀྱི་
ས་ལ་གནས་པ་ལྟར།བདག་གིས་ཀྱང་དེ་བཞིན་དུ་འགྲོ་བ་སེམས་ཅན་ཐམས་ཅད་ལ་ཕན་པ་དང་བདེ་བ་བླ་ན་མེད་པ་ལ་དགོད་པའི་དོན་དུ་བྱང་ཆུབ་མཆོག་ཏུ་སེམས་ནི་རབ་ཏུ་བསྐྱེད་པར་བགྱི་ཞིང་།།
དེ་བཞིན་དུ་ནི་བསླབ་པ་ཕར་ཕྱིན་དྲུག་སོགས་རྒྱལ་སྲས་ཀྱི་སྤྱོད་པ་རྒྱ་མཚོ་ལྟ་བུ་ལའང་རིམ་པར་ཡོན་ཏན་ཡང་ལྡན་གྱི་ཚུལ་དུ་བསླབ་པར་བགྱིའོ་སྙམས་པའི་དམ་བཅའ་བརྟན་པོ་བྱེད་ནུས་ན་སེམས་བསྐྱེད་ཀྱི།

སྡོམ་པ་ངེས་པར་ཐོབ་པའི་དབང་དུ་བྱས་པ་ཡིན་པས་དེ་བཞིན་དུ་རིམ་པར་རྗེས་ཟློས་འདི་ལྟར་གྱིས།ཕྱོགས་བཅུ་ན་བཞུགས་པའི་སངས་རྒྱས་བཅོམ་ལྡན་འདས།།
ཐམས་ཅད་དང་།ས་བཅུ་ལ་གནས་པའི་བྱང་ཆུབ་སེམས་དཔའ་སེམས་དཔའ་ཆེན་པོ་རྣམ་དང་།བླ་མ་རྡོ་རྗེ་འཛིན་པ་ཆེན་པོ་རྣམས་བདག་ལ་དགོངས་སུ་གསོལ།བདག་མིང་།
འདི་ཞེས་བགྱི་བས།།བྱང་ཆུབ་སྙིང་པོར་མཆིས་ཀྱི་བར།།སངས་རྒྱས་རྣམས་ལ་སྐྱབས་སུ་མཆི།།ཆོས་དང་བྱང་ཆུབ་སེམས་དཔའ་ཡི།།ཚོགས་ལའང་དེ།།
བཞིན་སྐྱབས་སུ་མཆི།།ཇི་ལྟར་སྔོན་གྱི་བདེ་གཤེགས་ཀྱིས།།བྱང་ཆུབ་ཐུགས་ནི་བསྐྱེད་པ་དང་།།བྱང་ཆུབ་སེམས་དཔའི་བསླབ་པ་ལ།།དེ་དག་རིམ་བཞིན་
གནས་པ་ལྟར།།དེ་བཞིན་འགྲོ་ལ་ཕན་དོན་དུ།བྱང་ཆུབ་སེམས་ནི་བསྐྱེད་བགྱི་ཞིང་།།དེ་བཞིན་དུ་ནི་བསླབ་པ་ལའང་།།རིམ་པ་བཞིན་དུ་བསླབ་པར་བགྱི།ལན་གསུམ།
གསུམ་པ་རྗེས་ཀྱི་རིམ་པ་ལ་བཞི་ལས།དང་པོ་ལ་གསུམ།དང་པོ།མཇུག་རྒྱས་པར་བྱ་བའི་ཆེད་དུ་བདག་དགའ་བ་བསྒོམ་པ་ནི།དུས་དེ་རིང་གི་གནས་སྐབས་ཀྱི་མི་ལུས་འདི་ནི་བསོད་ནམས་ཀྱི་འབྲས་བུ

བླ་ན་མེད་པའི་དལ་འབྱོར་ཡིད་བཞིན་གྱི་ནོར་བུ་ལྟ་བུ་འདི་ལ་བརྟེན་ནས་སངས་རྒྱས་ཀྱི་སྲས་སུ་བསྐྲུན་པའི་རྒྱུ་བྱང་ཆུབ་ཀྱི་སེམས་དམ་པ་རྒྱུད་ལ་སྐྱེ་བས་ན།རྙེད་པ་ཐམས་ཅད་ཀྱི་མཆོག་དང་ཕུལ་དང་རབ་དང
བླ་ན་མེད་པ་ངེས་པར་ཐོབ་པ་ཡིན་པས་སྤྲོ་སེམས་དང་ལྡན་པའི་སྒོ་ནས་འདིའི་རྗེས་ཟློསདེང་དུས་བདག་ཚེ་འབྲས་བུ་ཡོད།།མི་ཡི་སྲིད་པ་ལེགས་པར་ཐོབ།།དེ་རིང
སངས་རྒྱས་རིགས་སུ་སྐྱེས།།སངས་རྒྱས་སྲས་སུ་བདག་དེང་གྱུར།གཉིས་པ།དེ་ལྟར་སངས་རྒྱས་ཀྱི་རིགས་སུ་གྱུར་ཟིན་ནས་རིགས་ཀྱི་བྱ་བ་ལ་བསླབ་དགོས་པས།སྤྱིར་འཇུག་སྒོ
མང་ཡང་རྒྱལ་བའི་གདུང་སོབ་པ།གདུལ་བྱའི་ལྷག་མ་སྐྱོང་བ།གསུང་རབ་ཟབ་མོའི་མཛོད་པས་ག་སྲུང་སྤེལ་གསུམ་གྱི་སྒོ་ནས་འཛིན་པ་སོགས་རིགས་ཀྱི་བྱ་བ་ལ་བསླབ་པར་དམ་བཅའ་བ་ལ་འདུ་བས
ན་དེ་ལྟར་བགྱིའོ་སྙམས་པའི་སྒོ་ནས་འདིའི་རྗེས་ཟློས།།ད་ནི་བདག་གི་ཅི་ནས་ཀྱང་།།རིགས་དང་མཐུན་པའི་ལས་བརྩམས་ཏེ།།སྐྱོན་མེད་བཙུན་པའི་རིགས་འདི་ལ།།
རྙོག་པར་མི་འགྱུར་དེ་ལྟར་བྱ།གསུམ་པ་གཞན་དགའ་བ་བསྒོམ་པ་ནི།རང་རེ་རྣམས་ཀྱིས་དེ་རིང་ཡུལ་སྐྱོབ་པ་སྲས་དང་བཅས་པའི་སྤྱན་སྔར་གདུལ་བྱའི་འགྲོ་བ་སེམས་ཅན་ཐམས་ཅད་དུས་དེ་

རིང་ནས་བཟུང་འབྲས་བུ་སངས་རྒྱས་ཀྱི་གོ་འཕང་མངོན་དུ་མ་བྱས་གྱི་བར་དུ།དངོས་སམ་བརྒྱུད་དེ་གང་ལ་གང་ཕན་གྱི་བདེ་བ་བླ་ན་མེད་པ་བདག་ཁོ་ནས་སྦྱིན་པར་བགྱིའོ་ཞེས་གོ།
ན་མེད་པ་རྒོ་པ་ནགཞན་དགའ་པར་ས་པ་གྱུར་མད་དེ་དེ་བཞིན་དུ་རྒྱུ་དངཔ་ལྷ་མིན་ལ་སོགས་སེམས་ཅན་ཐམས་ཅད་དགའ་བར་ཤོག་ཅི་རྒྱམས་པས་འདིའི་རྗེས་སྨོས།བདག་གིས་དེ་རིང་སྐྱོབ་པ་ཐམས་ཅད་ཀྱི།།སྤྱན་སྔར།
འགྲོ་བ་བདེ་གཤེགས་ཉིད་དང་ནི།།བར་དུ་བདེ་ལ་མགྲོན་དུ་བོས་ཟིན་གྱིས།།ལྷ་དང་ལྷ་མིན་ལ་སོགས་དགའ་བར་གྱིས།ཞེས་སོ།གཉིས་པ།བླ་མ་དང་ནམ་མཁའ
གང་བའི་ལྷ་ཚོགས་རྣམས་ཀྱིས་སེམ་བསྐྱེད་པ་དེ་ཉིད་བརྟན་ཅིང་གོང་ནས་གོང་དུ་འཕེལ་བར་བྱ་བའི་སླད་དུ་མགྲིན་གཅིག་ཏུ་ཤིས་པ་བརྗོད་ཅིང་མེ་ཏོག་གི་སིལ་མ་ཕྱོགས་ཀུན་ཏུ་ཁྱབ་པར་བཀྲམ་པས་དགེ་ལེགས་
ཀྱི་སྣང་བ་མཆོག་ཏུ་རྒྱས་པའི་མོས་བགྱིས།ཞེས་སློབ་དཔོན་གྱིས་མེ་ཏོག་འབོར་བཞིན།།བྱང་ཆུབ་སེམས་དང་མི་འབྲལ་ཞིང་།།བྱང་ཆུབ་སྤྱོད་ལ་གཞོལ་བ་དང་།།སངས་རྒྱས་རྣམས།།
ཀྱི་ཡོངས་བཟུང་ཞིང་།།བདུད་ཀྱི་ལས་རྣམས་སྤོང་བར་ཤོག།བྱང་ཆུབ་སེམས་དཔའ་རྣམས་ཀྱིས་ནི།།འགྲོ་དོན་ཐུགས་ལ་དགོངས་འགྲུབ་ཤོག།མགོན་པོ་ཡིས

ནི་གང་དགོད་པ།།སེམས་ཅན་རྣམ་ལའང་དེ་འབྱོར་ཤོག།སེམས་ཅན་ཐམས་ཅད་བདེ་དང་ལྡན་གྱུར་ཅིག།ངན་འགྲོ་ཐམས་ཅད་རྟག་ཏུ་སྟོང་པར་ཤོག།བྱང་ཆུབ
སེམས་དཔའ་གང་དག་སར་བཞུགས་པ།།དེ་དག་ཀུན་གྱི་སྨོན་ལམ་འགྲུབ་པར་ཤོག།ན་མོ་རཏྣ་ཏྲ་ཡཱ་ཡ།ཨོཾ་ཡེ་དྷརྨ་སོགས་ཞལ་ནས་གསུངས་པའི་བཀྲ་ཤིས་ཅི་རིགས་བརྗོད་ལ་མཐར
རོལ་མོ་བཅས་བདེ་ལེགས་སུ་བྱའོ།།གསུམ་པ།དེ་ལྟར་འཇིག་རྟེན་གྱི་ཁམས་ན་རྙེད་པ་ཐམས་ཅད་ཀྱི་མཆོག་དང་ཕུལ་དང་རབ་ཏུ་གྱུར་པ་དཔེ་ཟླ་ཐམས་ཅད་བྲལ་བ་བྱང་ཆུབ་ཀྱི་སེམས་རིན་པོ་ཆེ་འབྲས་བུ་སངས
རྒྱས་ཀྱི་རྒྱུ་མ་ནོར་པ་དེ་ཉིད་རང་རྒྱུད་ལ་སྡོམ་པའི་ཆོ་ག་རྒྱས་པར་ཐོབ་པདེ་ནི་སེམས་བསྐྱེད་བརྒྱུད་པའི་བླ་མ་དམ་པ་རྣམས་དང་།ཁྱད་པར་དུ་རྡོ་རྗེ་སློབ་དཔོན་གྱི་མཐུ་ཡིན་པས་ཡོན་ཏན་དང་བཀའ་དྲིན་དྲན
པའི་སྒོ་ནས་ཐལ་མོ་གནས་གསུམ་དུ་གཏུགས་ཏེ།སློབ་དཔོན་ལ་མགོ་བོ་འདུད་པ་དང་བཅས་པས་རྗེས་ཟློས་གྱིས།འགྲོ་བའི་སྡུག་བསྔལ་སྨན་གཅིག་པུ།།བདེ་བ་ཐམས་ཅད་འབྱུང་བའི
གནས།།བསྟན་པ་རྙེད་དང་བཀུར་སྟི་དང་།།བཅས་ཏེ་ཡུན་རིང་གནས་གྱུར་ཅིག།གང་གི་དྲིན་གྱིས་དག་བློ་འབྱུང་།།འཇམ་པའི་དབྱངས་ལ་ཕྱག་འཚལ་ལོ།།གང་གི

དྲིན་གྱིས་བདག་དར་བ།།དགེ་བའི་བཤེས་ལའང་བདག་ཕྱག་འཚལ།།སླར་ཡང་བཀའ་དྲིན་གཟོ་བའི་ཕྱིར་མཎྜལ་གྱི་ཞིང་ཁམས་རྒྱས་པ་གནང་བར་ཞུ།ཞེས་པར
སྦྱར་ཏེ་མཉལ་འབུལ་བའི་རྗེས་སུ།འདི་ཉིད་རིན་ཆེན་བྱང་ཆུབ་སེམས་ཀྱི་སྡོམ་པ་ལེགས་པར་ཐོབ་པའི་བཀའ་དྲིན་གཟོ་བའི་གཏང་རག་གི་ཆེད་དུ་དབུལ་བར་བགྱིའོ།།ཐུགས་རྗེས
སོགས་བརླབ་དུ་གསོལ།བཞི་པ།དེ་ལྟར་ཐོབ་པའི་དགེ་བས་འཇིག་རྟེན་གྱི་ཁམས་ན་རིས་སུ་མ་ཆད་པའི་བསྟན་འཛིན་དགེ་བའི་བཤེས་གཉེན་གང་ན་སུ་བཞུགས་པ་རྣམས་ཀྱི་སྐུ་ཚེ་བསྐལ་བརྒྱར།
རྟེན་ཅིང་ཐུགས་ཀྱི་བཞེད་དོན་ཡོངས་སུ་འགྲུབ་པའི་ཕྱིར་དང་།འཕགས་ཚོགས་དགེ་འདུན་རྒྱ་མཚོའི་ཚོགས་རྣམས་ཐུགས་མཐུན་བསླབ་གཙང་གི་སྒོ་ནས་བཤད་སྒྲུབ་གཉིས་ཀྱི་བསྟན་པ་རིན་པོ་ཆེ་འཛིན།
སྐྱོང་སྤེལ་གསུམ་གོང་ནས་གོང་འཕེལ་དུ་འགྱུར་བའི་ཕྱིར་དང་།དེ་དག་གི་མཐུལ་བརྟེན་ནས་སྟོན་པ་བདེ་བར་གཤེགས་པའི་ལུང་རྟོགས་ཀྱི་བསྟན་པ་རིན་པོ་ཆེ་སྒོ་ཐམས་ཅད་ནས་དར་ཞིང་རྒྱས་ལ་ཡུན་རིང་དུ
གནས་པར་བྱ་བའི་ཕྱིར་དང་།བཟང་ངན་འབྲེལ་བས་བསྡུས་པའི་མཐའ་ཡས་པའི་སེམས་ཅན་ཐམས་ཅད་གནས་སྐབས་སུ་བདེ་བ་བླ་ན་མེད་པ་ལ་ལོངས་སྤྱོད་བཞིན་བྱང་ཆུབ་ཀྱི་སེམས་རྫོགས་སྨིན་སྦྱངས

གསུམ་མཐར་ཕྱིན་ནས་སངས་རྒྱས་ཀྱི་གོ་འཕང་རིན་པོ་ཆེ་མྱུར་དུ་ཐོབ་པའི་ཕྱིར་དང་།མདོར་ན་འདས་པ་དང་མ་བྱོན་པ་དང་ད་ལྟར་བཞུགས་བཞིན་པའི་སངས་རྒྱས་ཐམས་ཅད་དང་།བྱང་ཆུབ་སེམས་དཔའ་སེམས
དཔའ་ཆེན་པོ་འཇམ་པའི་དབྱངས་དང་།ཀུན་ཏུ་བཟང་པོ་ལ་སོགས་རྒྱལ་སྲས་བྱང་སེམས་ས་ཆེན་པོ་ན་བཞུགས་པ་རྣམས་ཀྱིས་ཚུལ་ཇི་ལྟ་བུའི་སྒོ་ནས་བསྔོ་བ་མཛད་པ་དེ་བཞིན་དུ་ཡོངས་སུ་བསྔོ་བར་བགྱིའོ་སྙམ་པའི
འདུན་མ་དང་བཅས་པས་མཐུན་འགྱུར་མཉམ་དུ་གནང་བར་ཞུ།ཞེས་བད་སྦྱར་ལ།སྤྱོད་འཇུག་བསྔོ་བའི་ལེའུ་དང་།བཟང་སྤྱོད་སོགས་བསྔོ་བ་དང་སྨོན་ལམ་མཐའ་རྒྱས་བྱའོ།།དེ་ལྟར་གཞན་ལ་སྡོམ་པ་འབོགས་སྐབས་ཇི་སྐད
ཤད་པ་ལྟར།སྐབས་མཚམས་ཀྱི་བརྡ་སྦྱར་བ་དང་།རྗེས་ཟློས་སོགས་ལས་དང་པོ་པ་རྣམས་ལ་ཕན་ཆེ་བས་དེ་ལྟར་བྱས་ན་ལེགས།རང་གི་ཚོགས་གསོག་སྐབས་ཚིག་ལྐུག་རྣམས་དོར་བ་མ་གཏོགས་གཞུང་ལྟར་བྱ།དེ་ཡང་མི་ནུས་ཚེ
གཞུང་སྤྲོས་རྣམས་དོར་ལ་གཞན་རྣམས་དཀྱུས་བཞིན་ནོ།།ཆུན་གྱི་ཉམས་ལེན་ལྟ་བུར་ཁྱེར་བ་དེ་ལ་བཟང་སྤྱོད་ཡན་ལག་བདུན་པ་དང་།བྱང་ཆུབ་སྙིང་པོ་མཆིས་ཀྱི་བར།སོགས་ཚིགས་བཅད་གསུམ་ལན་གསུམ་བརྗོད་པས་སྡོམ་པ་གཟུང་།བདག
གཞན་དགའ་བ་སྒོམ་པའི་ཚིགས་བཅད་གཉིས་དང་།བྱང་ཆུབ་སེམས་དང་མི་འབྲལ་སོགས་ཚིགས་བཅད་གཉིས།མཐར་བསྔོ་བ་དང་སྨོན་ལམ་སྐབས་བསྙུན་བརྗོད་པས་འཐུས་སོ།།སྨྲས་པ།གཞན་པ་ན་ལྷག་པས་མ་འོད་དཀར

བྱང་སེམས་ཆར།།འགྲོ་རྒྱུད་བདེ་བས་བརླན་འདོད་བླ་མའི་དྲིན།།ཐེག་ཆེན་ལམ་བཟུང་སྐལ་ལྡན་དགའ་བྱེད་དཔྱིད།།དད་པས་ཉེར་བླངས་ཆོ་ག་སྦར་བར་བྱས།།ལམ་འདིར་གཅིག་ཏུ་གུས་པ་དང་།།
ཐར་འདོད་རྣམས་ལ་སྨན་པའི་བློ།།ཆོས་བརྒྱད་དུག་དང་མ་འདྲེས་པའི།།བདེན་པས་ནམ་ཀུན་ཤིས་གྱུར་ཅིག།བསོད་ནམས་འདི་ཡིས་མཐའ་ཡས་འགྲོ་བ་ཀུན།།རྣམ་གྲོལ་ཞི་བ་མཆོག་གི་ཁང་བཟངས་སུ།།དོན་གཉིས་ལྡན
གྲུབ་རྒྱལ་སར་དབང་འབྱོར་ནས།།མ་རྣམས་འདྲེན་པའི་དེད་དཔོན་ཉིད་གྱུར་ཅིག།ཅེས་བྱང་སྡོམ་གྱི་ཆོ་ག་ཕན་པ་དེའི་ལམ་བཟང་འདི་ཉིད་རང་འདྲའི་དུས་དབང་གི་འགྲོ་བ་བསམ་སྦྱོར་ལོག་ལམ་དུ་ཞུགས་ཤིང་སྡིག་ལྟུང་དང་ལྡན་པའི་ཐོས
ཆུང་བློ་དམན་རྣམས་ལ་ཕན་དུ་རེབས་སྔ་མོ་ནས་འདི་ལྟར་བྲི་འདོད་ཡོད་པ་དང་།སླར་དད་གཏོང་ལྡན་པའི་སྲུབ་བརྩོན་གྱི་རྣལ་འབྱོར་པ་འཇིགས་བྲལ་རྡོ་རྗེས་དུས་རིང་སོ་ནས་ཡང་ཡང་བསྐུལ་བ་དང་།ལེགས་དགོན་ཁྲུང་སྦྲུལ་བཞི་པ་འཇིག་ས།
མེད་བདེ་ཆེན་དབང་ཕྱུག་སོགས་ལམ་འདི་ལ་མོས་པའི་དམ་པ་མང་པོས་ནན་གྱིས་བསྐུལ་བ་ལ་བརྟེན་ནས།ལུགས་འདི་ཉིད་ཀྱི་གཞུང་དང་སྲོལ་ཆེན་པོ་གཉིས་ཀའི་སྡོམ་རྒྱུན་མང་དུ་ནོད་པའི་ཤཱཀྱའི་དགེ་བསྙེན་འགྲོ་འདུལ་དཔའ་བོ་རྡོ་རྗེས
ལྷག་བསམ་དག་པས་སྦྱར་བ་འདིས་ཀྱང་བསྟན་འགྲོལ་ཕན་པ་བླ་ན་མེད་པ་འབྱུང་བའི་རྒྱུར་གྱུར་ཅིག།།མངྒ་ལཾ།།དགེའོ།།དགེའོ།།དགེའོ།།།